Pērlhārbora
Pērlhārbora Pērlhārbora (angļu: Pearl Harbor) ir lagūnas osta Havajās, ASV. Lielākā daļa ostas ir ASV Jūras kara flotes dziļūdens jūras bāze. Tāpat šeit atrodas ASV Klusā okeāna flotes vadība. 1941. gada 7. decembrī Japānas impērija bombardēja Pērlhārboras militāro bāzi, kas kļuva par argumentu, lai ASV iesaistītos Otrajā pasaules karā. Pērlhārbora ir 5304 hektārus liela, tā tika uzbūvēta 1911. gadā.